title: Den Europæiske Unions Domstols afgørelse af 11. oktober 2016 vedrørende aktindsigt i dokumenter, som Den Europæiske Unions Domstol er i besiddelse af under udøvelsen af sine administrative funktioner

text:
               30.11.2016

               DA

               Den Europæiske Unions Tidende

               C 445/3

         DEN EUROPÆISKE UNIONS DOMSTOLS AFGØRELSE
   af 11. oktober 2016
   vedrørende aktindsigt i dokumenter, som Den Europæiske Unions Domstol er i besiddelse af under udøvelsen af sine administrative funktioner
   (2016/C 445/03)
   DEN EUROPÆISKE UNIONS DOMSTOL HAR —
   under henvisning til artikel 15, stk. 3, i traktaten om Den Europæiske Unions funktionsmåde,
   under henvisning til Det Administrative Udvalgs udtalelse af 26. september 2016, og ud fra følgende betragtning:
   Der er grundlag for at vedtage regler vedrørende aktindsigt i de dokumenter, som Den Europæiske Unions Domstol er i besiddelse af under udøvelsen af dens administrative funktioner —
   VEDTAGET DENNE AFGØRELSE:
   Artikel 1
   Anvendelsesområde
   1.   Denne afgørelse finder anvendelse på alle dokumenter, som Den Europæiske Unions Domstol er i besiddelse af, dvs. udarbejdet eller modtaget af denne og i dennes besiddelse under udøvelsen af sine administrative funktioner.
   2.   Denne afgørelse berører ikke den ret til aktindsigt i Den Europæiske Unions dokumenter, der kan følge af folkeretlige instrumenter eller retsakter til gennemførelse heraf.
   Artikel 2
   Personer, der har ret til aktindsigt
   1.   Enhver unionsborger og enhver fysisk eller juridisk person, der har bopæl eller vedtægtsmæssigt hjemsted i en medlemsstat, har ret til aktindsigt i de af Den Europæiske Unions Domstols dokumenter, der er omhandlet i artikel 1, stk. 1, under de betingelser, der er fastsat i denne afgørelse.
   2.   Den Europæiske Unions Domstol kan på de samme betingelser give aktindsigt i disse dokumenter til enhver fysisk eller juridisk person, der ikke har bopæl eller vedtægtsmæssigt hjemsted i en medlemsstat.
   Artikel 3
   Undtagelser
   1.   Den Europæiske Unions Domstol afslår at give aktindsigt i et dokument, hvis udbredelsen ville være til skade for:

               a)

               beskyttelsen af offentlighedens interesser med hensyn til:

                           —

                           den offentlige sikkerhed

                           —

                           forsvar og militære anliggender

                           —

                           internationale forbindelser

                           —

                           Unionens eller en medlemsstats finanspolitik, valutapolitik eller økonomiske politik.

               b)

               privatlivets fred og den enkeltes integritet, navnlig i henhold til Unionens lovgivning om beskyttelse af personoplysninger.

         2.   Den Europæiske Unions Domstol afslår at give aktindsigt i et dokument, hvis udbredelsen ville være til skade for:

               —

               en fysisk eller juridisk persons forretningsmæssige interesser, herunder intellektuelle ejendomsrettigheder

               —

               retslige procedurer og juridisk rådgivning

               —

               formålet med inspektioner, undersøgelser og revision.

         3.   Der gives afslag på aktindsigt i et dokument, der er udarbejdet af Den Europæiske Unions Domstol til internt brug, eller som er modtaget af denne til dette brug, og som vedrører et spørgsmål, som Domstolen endnu ikke har taget stilling til, hvis udbredelse af dokumentet ville være til alvorlig skade for Den Europæiske Unions Domstols beslutningsproces.
   Der gives afslag på aktindsigt i dokumenter, der indeholder meningstilkendegivelser til internt brug som led i drøftelser og indledende konsultationer foretaget inden for Den Europæiske Unions Domstol eller uden for denne, når Domstolen deltager heri, selv efter at der er truffet afgørelse, hvis udbredelse af dokumentet ville være til alvorlig skade for Den Europæiske Unions Domstols beslutningsproces.
   4.   Undtagelserne i stk. 2 og 3 finder ikke anvendelse, såfremt en mere tungtvejende offentlig interesse begrunder udbredelsen af dokumentet.
   5.   Hvis kun dele af det begærede dokument er omfattet af undtagelserne i stk. 1, 2 og 3, skal den resterende del af dokumentet udleveres.
   6.   Undtagelserne i stk. 1, 2 og 3 finder kun anvendelse i den periode, hvor beskyttelsen er begrundet i dokumentets indhold. Undtagelserne finder anvendelse i højst 30 år. Med hensyn til dokumenter, der er omfattet af undtagelserne vedrørende privatlivets fred eller forretningsmæssige interesser, kan undtagelserne om nødvendigt finde anvendelse efter udløbet af dette tidsrum.
   7.   Denne artikel finder anvendelse med forbehold af bestemmelserne i artikel 9.
   Artikel 4
   Indgivelse af den oprindelige begæring
   1.   Begæringen om aktindsigt i et af Den Europæiske Unions Domstols dokumenter skal affattes på et af Den Europæiske Unions officielle sprog på en formular, der er til rådighed på Den Europæiske Unions Domstols websted. Den skal så vidt muligt fremsendes elektronisk i overensstemmelse med angivelserne på det ovennævnte websted eller undtagelsesvis pr. post eller pr. telefax.
   2.   Begæringen skal være affattet tilstrækkelig præcist og skal navnlig indeholde de oplysninger, som er nødvendige for at identificere det eller de begærede dokument(er), samt navn og adresse på den, der fremsætter begæringen.
   3.   Er en begæring ikke tilstrækkelig præcis, anmoder Den Europæiske Unions Domstol den, der har fremsat begæringen, om at præcisere denne og bistår vedkommende hermed.
   4.   Vedrører en begæring et meget langt dokument eller et meget stort antal dokumenter, kan Den Europæiske Unions Domstol sammen med den, der har fremsat begæringen, uformelt søge at nå frem til en rimelig løsning.
   5.   Den, der fremsætter begæringen, er ikke forpligtet til at begrunde denne.
   Artikel 5
   Behandling af den oprindelige begæring
   1.   Efter registrering af formularen, der indeholder begæringen, fremsendes en skriftlig bekræftelse af modtagelsen (pr. elektronisk post, brevpost eller telefax) til den, der har fremsat begæringen.
   2.   Inden for højst en måned fra denne registrering meddeler Den Europæiske Unions Domstol aktindsigt i det begærede dokument ved at fremsende det til den, der har fremsat begæringen.
   3.   Hvis Den Europæiske Unions Domstol ikke kan give aktindsigt i det begærede dokument, begrunder den skriftligt inden for den i stk. 2 fastsatte frist, hvorfor der gives helt eller delvist afslag, og oplyser vedkommende om retten til at genfremsætte begæringen inden for en måned, regnet fra modtagelsen af svaret.
   4.   I undtagelsestilfælde, f.eks. hvis begæringen vedrører meget lange dokumenter, eller der er tale om et meget stort antal dokumenter, kan fristen i stk. 2 forlænges med en måned, forudsat at den, der har fremsat begæringen, forinden underrettes herom og gives en nærmere begrundelse.
   5.   I det i artikel 4, stk. 3, omhandlede tilfælde begynder svarfristen først at løbe fra det tidspunkt, hvor Den Europæiske Unions Domstol råder over supplerende oplysninger fra den, der har fremsat begæringen, der præciserer begæringen tilstrækkeligt.
   6.   Med henblik på beregning af fristerne finder forordning (EØF, Euratom) nr. 1182/71 om fastsættelse af regler om tidsfrister, datoer og tidspunkter (EFT L 124 af 8.6.1971, s. 1) analog anvendelse.
   Artikel 6
   Genfremsættelse af begæringen
   1.   Den, der har fremsat begæringen, kan genfremsætte en begæring i tilfælde af et helt eller delvist afslag på den oprindelige begæring.
   2.   Har Den Europæiske Unions Domstol ikke givet svar på den oprindelige begæring inden for den fastsatte frist, kan den, der har fremsat begæringen, genfremsætte denne.
   3.   Genfremsættelsen af begæringen skal sendes til Den Europæiske Unions Domstol inden for en måned, enten fra modtagelsen af svaret om helt eller delvist afslag på aktindsigt i det begærede dokument, eller, når der ikke foreligger et svar på den oprindelige begæring, fra udløbet af svarfristen.
   4.   Genfremsættelsen af begæringen skal affattes i overensstemmelse med de formelle krav, der er fastsat i artikel 4.
   Artikel 7
   Behandling af den genfremsatte begæring
   1.   Den genfremsatte begæring behandles efter de retningslinjer, der er fastsat i artikel 5, med undtagelse af oplysningen vedrørende retten til at genfremsætte en begæring.
   2.   Afslår Den Europæiske Unions Domstol helt eller delvis en genfremsat begæring, oplyser den den, der har fremsat begæringen, om de procedurer, som denne har til rådighed for at anfægte dette afslag, dvs. domstolsprøvelse eller klage til Den Europæiske Ombudsmand efter reglerne i artikel 263 og 228 i traktaten om Den Europæiske Unions funktionsmåde.
   3.   Et manglende svar på en genfremsat begæring inden for den fastsatte frist anses for et afslag, og den, der har fremsat begæringen, kan gøre brug af de procedurer, der er omhandlet i stk. 2.
   Artikel 8
   Kompetente myndigheder
   1.   Den myndighed, der har kompetence til at tage stilling til en oprindelig begæring om aktindsigt i et dokument, er direktøren for kommunikation.
   2.   Når det begærede dokument er i Domstolens eller Rettens Justitskontors besiddelse, er de kompetente myndigheder henholdsvis den assisterende justitssekretær ved Domstolen og den assisterende justitssekretær ved Retten.
   De assisterende justitssekretærer ved Domstolen og Retten kan delegere beføjelserne som kompetent myndighed for den oprindelige begæring til en fuldmægtig i deres justitskontor.
   3.   Den myndighed, der har kompetence til at tage stilling til en genfremsat begæring, er Domstolens justitssekretær eller, når den genfremsatte begæring vedrører et dokument, der er i Rettens Justitskontors besiddelse, Rettens justitssekretær.
   4.   Henvender en medlemsstat, der modtager en begæring om aktindsigt i et dokument, som den råder over, og som hidrører fra Den Europæiske Unions Domstol under udøvelsen af dens administrative funktioner, sig til Domstolen med henblik på konsultation, besvares denne anmodning om konsultation af den myndighed, der i medfør af stk. 3 er kompetent til at besvare en genfremsat begæring vedrørende det samme dokument, fremsat direkte over for Den Europæiske Unions Domstol.
   5.   Uanset stk. 1 kan Domstolens justitssekretær udpege en anden myndighed, der har kompetence til at tage stilling til en oprindelig begæring om aktindsigt i et dokument.
   Artikel 9
   Dokumenter fra tredjemænd
   1.   Den Europæiske Unions Domstol giver ikke aktindsigt i dokumenter fra tredjemænd, som den har i sin besiddelse, før den har modtaget den berørte tredjemands samtykke.
   2.   I denne artikel forstås ved »tredjemænd« enhver fysisk eller juridisk person eller enhed uden for Den Europæiske Unions Domstol, herunder medlemsstaterne, andre EU-institutioner, -organer, -kontorer og -agenturer og tredjelande.
   3.   Modtager Den Europæiske Unions Domstol en begæring om aktindsigt i en tredjemands dokument, konsulterer den kompetente myndighed den berørte tredjemand med henblik på at afklare, om denne modsætter sig udbredelsen af dette dokument, medmindre den af egen drift afslår at udbrede dokumentet på grundlag af en af de undtagelser, der er fastsat i artikel 3.
   Artikel 10
   Betingelser for aktindsigt
   1.   Dokumenterne leveres i en eksisterende udgave og et eksisterende format. Den Europæiske Unions Domstol er ikke i medfør af denne afgørelse forpligtet til at oprette et nyt dokument eller til at indsamle oplysninger på anmodning af den, der har fremsat begæringen.
   Kopien kan udleveres i papirform eller elektronisk. I denne forbindelse tages der fuldt hensyn til, hvad den, der har fremsat begæringen, foretrækker.
   I tilfælde af omfangsrige dokumenter eller dokumenter, der er svære at håndtere, kan den person, der har fremsat begæringen, opfordres til at komme og konsultere dokumenterne på stedet.
   2.   Har Den Europæiske Unions Domstol eller en anden institution allerede gjort et dokument offentligt tilgængeligt, og kan der let opnås adgang hertil, kan Den Europæiske Unions Domstol begrænse sig til at oplyse den, der har fremsat begæringen, om, hvorledes denne kan få adgang til dokumentet.
   Artikel 11
   Gebyrer
   1.   Et gebyr kan opkræves hos den, der har fremsat begæringen, for fremstilling af kopier af begærede dokumenter og deres fremsendelse.
   2.   Konsultation af dokumenter på stedet og kopier af mindre end 20 sider i A4-format er gratis.
   3.   Gebyret for fremstilling og fremsendelse af kopier beregnes på grundlag af en sats, der fastsættes af Domstolens justitssekretær.
   4.   Publikationer er fortsat underlagt deres egen gebyrordning.
   Artikel 12
   Reproduktion af dokumenter
   1.   Denne afgørelse berører ikke eksisterende regler om ophavsret, som kan begrænse tredjemands ret til at reproducere eller gøre brug af frigivne dokumenter.
   2.   Dokumenter, der er omfattet af en ophavsret, som Den Europæiske Unions Domstol er indehaver af, og som udbredes i medfør af denne afgørelse, kan ikke reproduceres eller anvendes i kommercielt øjemed uden forudgående skriftlig tilladelse fra Den Europæiske Unions Domstol.
   Artikel 13
   Gennemførelsesforanstaltninger
   Domstolens justitssekretær vedtager de foranstaltninger, der er nødvendige for at gennemføre denne afgørelse. Disse foranstaltninger offentliggøres på Den Europæiske Unions Domstols websted.
   Artikel 14
   Ikrafttræden
   Denne afgørelse træder i kraft dagen efter offentliggørelsen i Den Europæiske Unions Tidende.
   Den erstatter og ophæver Den Europæiske Unions Domstols afgørelse af 11. december 2012 vedrørende aktindsigt i dokumenter, som Den Europæiske Unions Domstol er i besiddelse af under udøvelsen af sine administrative funktioner (EUT C 38 af 9.2.2013, s. 2).

      Udfærdiget i Luxembourg, den 11. oktober 2016.

         Alfredo CALOT ESCOBAR

            Justitssekretær

         Koen LENAERTS

            Præsident


title: RÅDETS AFGØRELSE af 3. maj 1988 om indgåelse af aftalen i form af brevveksling om midlertidig anvendelse af protokollen om fastsættelse af fiskerirettigheder og finansiel godtgørelse, som omhandlet i Aftalen mellem Regeringen for Republikken Senegal og Det Europæiske Økonomiske Fællesskab om Fiskeri ud for Senegals Kyst, for perioden fra 29. februar 1988 til 28. februar 1990 (88/296/EØF) #

text:
Avis juridique important

|

31988D0296

RÅDETS AFGØRELSE af 3. maj 1988 om indgåelse af aftalen i form af brevveksling om midlertidig anvendelse af protokollen om fastsættelse af fiskerirettigheder og finansiel godtgørelse, som omhandlet i Aftalen mellem Regeringen for Republikken Senegal og Det Europæiske Økonomiske Fællesskab om Fiskeri ud for Senegals Kyst, for perioden fra 29. februar 1988 til 28. februar 1990 (88/296/EØF)  -

EF-Tidende nr. L 127 af 20/05/1988 s. 0015

RAADETS AFGOERELSE af 3 . maj 1988 om indgaaelse af aftalen i form af brevveksling om midlertidig anvendelse af protokollen om fastsaettelse af fiskerirettigheder og finansiel godtgoerelse, som omhandlet i Aftalen mellem Regeringen for Republikken  Senegal og Det Europaeiske OEkonomiske Faellesskab om Fiskeri ud for Senegals Kyst, for perioden fra 29 . februar 1988 til 28 . februar 1990 ( 88/296/EOEF )  RAADET FOR DE EUROPAEISKE FAELLESSKABER HAR - under henvisning til Traktaten om Oprettelse af Det Europaeiske OEkonomiske Faellesskab,  under henvisning til Akten vedroerende Spaniens og Portugals Tiltraedelse, saerlig artikel 155, stk . 2, litra b ),  under henvisning til Aftalen mellem Det Europaeiske OEkonomiske Faellesskab og Regeringen for Republikken Senegal om Fiskeri ud for Senegals Kyst ( 1 ), undertegnet i Bruxelles den 15 . juni 1979, senest aendret ved aftalen undertegnet den 20 . november 1985  ( 2 ), saerlig artikel 17,  under henvisning til forslag fra Kommissionen, og ud fra foelgende betragtninger :  Faellesskabet og Republikken Senegal har i overensstemmelse med artikel 17, stk . 2, i ovennaevnte aftale foert forhandlinger med henblik paa at fastlaegge de aendringer eller tilfoejelser, der skal indsaettes i aftalen ved udloebet af protokollens  anvendelsesperiode;  som resultat af disse forhandlinger blev der den 28 . januar 1988 paraferet en protokol om aendring af fiskeriaftalen;  ved denne protokol udvides fiskerimulighederne for Faellesskabets fiskere i farvande henhoerende under Senegals jurisdiktion eller hoejhedsomraade;  i henhold til artikel 155, stk . 2, litra b ), i Tiltraedelsesakten paahviler det Raadet et fastlaegge passende naermere bestemmelser for helt eller delvis at tage hensyn til De Kanariske OEers interesser i forbindelse med de afgoerelser, det i hvert enkelt  tilfaelde vedtager bl.a . med henblik paa indgaaelse af fiskeriaftaler med tredjelande; disse naermere bestemmelser boer fastlaegges i det foreliggende tilfaelde;  for at undgaa en afbrydelse af EF-fartoejernes fiskeriaktiviteter er det noedvendigt, at den paagaeldende protokol godkendes snarest muligt; de to parter har derfor paraferet en aftale i form af brevveksling om midlertidig anvendelse af den paraferede  protokol fra den dag, der foelger efter den gaeldende protokols udloebsdato; denne aftale i form af brevveksling boer indgaas med forbehold af en endelig afgoerelse i henhold til artikel 43 i Traktaten - TRUFFET FOELGENDE AFGOERELSE :    Artikel 1 Aftalen i form af brevveksling om midlertidig anvendelse af protokollen om fastsaettelse af fiskerirettigheder og finansiel godtgoerelse, som omhandlet i Aftalen mellem Regeringen for Republikken Senegal og Det Europaeiske OEkonomiske Faellesskab  om Fiskeri ud for Senegals Kyst, for perioden fra 29 . februar 1988 til 28 . februar 1990, godkendes herved paa Faellesskabets vegne .  Teksterne til aftalen i form af brevveksling og til protokollen er knyttet til denne afgoerelse .  Artikel 2 For at tage hensyn til De Kanariske OEers interesser finder den i artikel 1 omhandlede aftale samt, i det omfang det er noedvendigt for dens anvendelse, den faelles fiskeripolitiks bestemmelser om bevaring og forvaltning af fiskeressourcerne  ligeledes anvendelse for fartoejer, der foerer spansk flag, og som er permanent optaget i de registre, der foeres af de lokale kompetente myndigheder ( registros de base ) paa De Kanariske OEer, paa de betingelser, der er anfoert i note 6 i bilag I til Raadets  forordning ( EOEF ) nr . 570/86 af 24 . februar 1986 vedroerende definition af begrebet "varer med oprindelsesstatus" og metoder for administrativt samarbejde i samhandelen mellem Faellesskabets toldomraade, Ceuta og Melilla og De Kanariske OEer ( 3 ).  Artikel 3 Formanden for Raadet bemyndiges til at udpege de personer,  der er befoejet til at undertegne aftalen i form af brevveksling med bindende virkning for Faellesskabet .   Udfaerdiget i Bruxelles, den 3 . maj 1988 .  Paa Raadets vegne M . BANGEMANN Formand EWG:L333UMBD04.96 FF : 3UDA;   SETUP : 01;   Hoehe : 736 mm;   83 Zeilen;   4082 Zeichen;  Bediener : HELM   Pr .: C;  Kunde :   ( 1 ) EFT nr . L 226 af 29 . 8 . 1980, s . 17 . ( 2 ) EFT nr . L 361 af 31 . 12 . 1985, s . 87.(3 ) EFT nr . L 56 af 1 . 3 . 1986, s . 1 .


title: Rådets afgørelse (EU) 2017/876 af 18. maj 2017 om Den Europæiske Unions tiltrædelse af Den Internationale Rådgivende Bomuldskomité (ICAC)

text:
               23.5.2017

               DA

               Den Europæiske Unions Tidende

               L 134/23

         RÅDETS AFGØRELSE (EU) 2017/876
   af 18. maj 2017
   om Den Europæiske Unions tiltrædelse af Den Internationale Rådgivende Bomuldskomité (ICAC)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 3 og 4, sammenholdt med artikel 218, stk. 6,
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:

               (1)

               Unionen er medlem af en række internationale råvareorganer, men er ikke medlem af Den Internationale Rådgivende Bomuldskomité (»ICAC«).

               (2)

               Den 27. april 2004, den 27. maj 2008 og den 10. maj 2010 opfordrede Rådet i sine konklusioner om henholdsvis EU-handlingsplanen om landbrugsråvarer, afhængighed og fattigdom, om EU/Afrika-partnerskabsaftalen til støtte for udviklingen i bomuldssektoren og om styrkelse af Unionens indsats på råvareområdet Kommissionen til at overveje EU-medlemskab af ICAC.

               (3)

               Den 16. september 2013 bemyndigede Rådet Kommissionen til på Unionens vegne at føre forhandlinger om Unionens tiltrædelse af ICAC i overensstemmelse med artikel II, afsnit 1 og 2, i ICAC's vedtægter, idet det erklærede, at medlemskab af ICAC er i Unionens interesse på grund af bomuldens betydning for Unionens landbrugs- og industriøkonomi samt handelssektor. Unionen producerer bomuld og har udviklet sig fra at være bomuldsnettoimportør til siden 2009 at være bomuldsnettoeksportør. Unionens tekstil- og beklædningsindustri er desuden storforbruger af bomuldsstof. Bomuld er også et vigtigt område for europæisk udviklingssamarbejde, idet Unionen fortsat er en af de vigtigste donorer i forhold til Afrikas bomuldssektor.

               (4)

               Unionen vil betale et bidrag i overensstemmelse med artikel II, afsnit 2 a, stk. 2, litra c), i ICAC's vedtægter. Unionen kan ikke holdes ansvarlig for noget ICAC-medlems eventuelle nuværende eller fremtidige finansielle restancer.

               (5)

               Det er nødvendigt, at der efter Unionens tiltrædelse af ICAC fortsat tages hensyn til protokol nr. 4 om bomuld (2), der er knyttet som bilag til tiltrædelsesakten fra 1979.

               (6)

               Unionen bør derfor tiltræde ICAC —

         VEDTAGET DENNE AFGØRELSE:
   Artikel 1
   Den Europæiske Unions tiltrædelse af Den Internationale Rådgivende Bomuldskomité godkendes herved på Unionens vegne.
   ICAC's vedtægter er knyttet som bilag til denne afgørelse.
   Artikel 2
   Rådets formand udpeger den eller de personer, som på Unionens vegne er beføjet til at give den meddelelse, der er om handlet i artikel II, afsnit 2 a, i ICAC's vedtægter.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 18. maj 2017.

            På Rådets vegne

         C. ABELA

            Formand

      (1)  Godkendelse af 16.5.2017 (endnu ikke offentliggjort i EUT).

      (2)  EFT L 291 af 19.11.1979, s. 174.

         Indhold

                  KAPITEL I —

               KOMMISSORIUM
               26

                  KAPITEL II —

               MEDLEMSKAB
               26

                  KAPITEL III —

               RÅDGIVENDE KOMITÉ
               28

                  KAPITEL IV —

               STÅENDE UDVALG
               28

                  KAPITEL V —

               MEDLEMMER AF DET STÅENDE UDVALG
               30

                  KAPITEL VI —

               DET STÅENDE UDVALGS UNDERUDVALG
               31

                  KAPITEL VII —

               SEKRETARIAT
               32

                  KAPITEL VIII —

               REGNSKABSPROCEDURER
               33

                  KAPITEL IX —

               AFGIVELSE AF OPLYSNINGER
               34

                  KAPITEL X —

               SPROG
               35

                  KAPITEL XI —

               AFSTEMNING
               36

                  KAPITEL XII —

               SAMARBEJDE MED ANDRE ORGANISATIONER
               36

                  KAPITEL XIII —

               ÆNDRINGER
               36

                  KAPITEL XIV —

               UNDTAGELSESKLAUSUL
               36

                  Office of the Secretariat

                  1629 K Street NW Suite 702

                  Washington DC 20006, USA

                  Telefon: (202) 463-6660

                  Fax: (202) 463-6950

                  E-mail: secretariat@icac.org

      VEDTÆGTER
      for
      DEN INTERNATIONALE RÅDGIVENDE BOMULDSKOMITÉ
      Vedtaget på det 31. plenarmøde den 16. juni 1972
      (med ændringer til og med den 11. december 2015, datoen for det 74. plenarmøde)

         KAPITEL I — KOMMISSORIUM

      Den Internationale Rådgivende Bomuldskomité (i det følgende benævnt ICAC) har følgende funktioner:

                  a.

                  At følge og holde sig ajour med udviklinger, der påvirker bomuldssituationen på verdensplan.

                  b.

                  At indsamle, formidle og løbende ajourføre autentiske, rettidige statistikker og andre oplysninger vedrørende verdensproduktion, handel, forbrug, lagre og priser for bomuld og andre tekstilfibre eller tekstiler, i det omfang de påvirker bomuldsøkonomien og ikke overlapper opgaver, som medlemmerne har overdraget andre internationale organer.

                  c.

                  At stille forslag til ICAC-medlemmerne, når og hvis dette er relevant, til foranstaltninger, som ifølge ICAC vil kunne fremme internationalt samarbejde om udvikling og opretholdelse af en sund bomuldsøkonomi på verdensplan.

                  d.

                  At være forum for internationale diskussioner om anliggender vedrørende bomuldspriser, uden dog at foregribe drøftelser, der gennemføres andetsteds, f.eks. i UNCTAD. Sådanne drøftelser skal regelmæssigt afholdes i Det Stående Udvalg og på de årlige plenarmøder.

         KAPITEL II — MEDLEMSKAB

         1 — Optagelse af medlemmer

                  a.

                  Medlemskab af ICAC er åbent for alle medlemmer af De Forenede Nationer eller De Forenede Nationers Levnedsmiddel- og Landbrugsorganisation, som udtrykker interesse for bomuld.

                  b.

                  Ethvert andet lands regering, der udtrykker interesse for bomuld, kan ansøge om medlemskab.

         2 — Tiltrædelse af medlemmer: De tiltrædende medlemmers forpligtelser

      Tiltrædelse af ICAC er underlagt følgende procedurer:

                  a.

                  Ansøgeren meddeler direktøren følgende:

                              (1)

                              den har interesse for bomuld

                              (2)

                              den er rede til at opfylde forpligtelserne ved et medlemskab med hensyn til:

                                          (a)

                                          godtagelse af de på det pågældende tidspunkt gældende vedtægter for ICAC

                                          (b)

                                          afgivelse af oplysninger om bomuldssituationen og dertil knyttede anliggender i overensstemmelse med de af ICAC beskrevne krav og til enhver tid godkendte arbejdsprogrammer og

                                          (c)

                                          betaling af bidrag.

                  b.

                  Det Stående Udvalg eller i påkommende tilfælde Den Rådgivende Komité behandler derefter meddelelsen.

                  c.

                  Normalt bekræftes tiltrædelse af en ansøger, der er berettiget til medlemskab under bestemmelserne i punkt 1 a, i dette kapitel, på det efterfølgende møde i Det Stående Udvalg. Dersom spørgsmålet om tiltrædelse rejses på et plenarmøde, bekræfter Den Rådgivende Komité tiltrædelsen.

                  d.

                  Ansøgning om medlemskab under bestemmelserne i punkt 1 b i dette kapitel behandles af Den Rådgivende Komité.

                  e.

                  Når Det Stående Udvalg eller Den Rådgivende Komité bekræfter eller godkender en ansøgers medlemskab af ICAC, bekræfter det/den samtidig størrelsen af det finansielle bidrag, som det pågældende medlem skal betale i tiltrædelsesåret i overensstemmelse med bestemmelserne i punkt 4 c i dette kapitel.

                  f.

                  Direktøren giver den pågældende ansøger skriftlig meddelelse om de trufne foranstaltninger.

         3 — Opsigelse af medlemskab

      Ethvert medlems opsigelse af medlemskab af ICAC er underlagt følgende procedurer:

                  a.

                  Et medlem, der ønsker at opsige sit medlemskab, meddeler skriftligt dette til direktøren med angivelse af dato for den ønskede ikrafttrædelse af opsigelsen, som skal ligge mindst 30 efter direktørens modtagelse af meddelelsen.

                  b.

                  Direktøren informerer Den Rådgivende Komité eller i påkommende tilfælde Det Stående Udvalg om enhver opsigelse og orienterer samtidig med anerkendelsen af opsigelsen det pågældende medlem om dennes finansielle status i ICAC.

         4 — Medlemmernes finansielle forpligtelser

                  a.

                  Det enkelte medlems bidrag er et beløb afrundet til nærmeste 100 USD bestående af:

                              (1)

                              et grundbidrag: 40 % af det samlede bidrag fordeles ligeligt mellem medlemmerne, og

                              (2)

                              et pro rata-bidrag: De samlede pro rata-bidrag består af budgetmæssige behov med fradrag af summen af de ligelige bidrag. Pro rata-bidraget fastsættes på grundlag af den gennemsnitlige handel med råbomuld (eksport plus import) i de fire seneste bomuldsår (august-juli), der er afsluttet før det regnskabsår for ICAC, som bidragene gælder for.

                  b.

                  Bidrag forfalder hver den 1. juli og betales i løbet af de følgende tre måneder af ICAC's regnskabsår. Hver betaling fra et medlem fratrækkes den længst udestående gæld til ICAC fra det pågældende medlem.

                  c.

                  Det første bidrag, et medlem betaler efter tiltrædelse af ICAC, beregnes som beskrevet i punkt 4 a i dette kapitel. Det første bidrag beregnes i forhold til antallet af fulde kvartaler, der resterer i ICAC's regnskabsår. Pro rata-bidraget bestemmes i forhold til den gennemsnitlige handel, der blev anvendt til at bestemme de seneste fastsættelser af pro rata-bidrag for eksisterende medlemmer.

                  d.

                  Det første bidrag fra et nyt medlem forfalder på den dato, hvor tiltrædelsen træder i kraft, og skal betales i løbet af de efterfølgende tre måneder.

                  e.

                  Udtræder et medlem af ICAC eller dets medlemskab bliver ophævet, har medlemmet ikke ret til godtgørelse af (en del af) bidraget for det regnskabsår for ICAC, i hvilket udtrædelsen finder sted. Ubetalte bidrag for det pågældende år forfalder på datoen for direktørens modtagelse af den i punkt 3 a i dette kapitel anførte meddelelse.

                  f.

                  Hvis et medlem er i restance med bidrag for tolv måneder, og dette beløb overstiger 15 % af det gældende årlige bidrag, meddeler direktøren det pågældende medlem, at dokumenter og andre tjenester ikke længere er tilgængelige efter dette tidspunkt, medmindre betaling modtages inden for senest seks måneder efter meddelelsen. Hvis betaling ikke er indgået efter yderligere seks måneder, ophæves medlemmets medlemskab.

                  g.

                  Et medlem, der er udtrådt i henhold til bestemmelserne i punkt 3 i dette kapitel, eller hvis medlemskab er blevet ophævet under punkt 4 f, kan ikke blive genoptaget som medlem, før mindst en femtedel af det pågældende medlems samlede gæld til ICAC er betalt. Medlemskabet kan alene videreføres, hvis der ikke akkumuleres yderligere restance i det tidsrum, hvor gælden til komitéen betales fuldt ud, og alene, hvis medlemmet fortsat årligt afbetaler på sin gæld til komitéen i afdrag på ikke under en fjerdedel af restgælden.

         KAPITEL III — RÅDGIVENDE KOMITÉ

         1 — Definition

      I nærværende vedtægter forstås ved ordene »Den Rådgivende Komité« ICAC's plenarmøde.

         2 — Mødefrekvens og -sted

      Møder i Den Rådgivende Komité afholdes efter invitation fra medlemmerne. Normalt afholdes de ordinære møder mindst en gang hvert kalenderår. Ekstraordinære møder kan indkaldes af Det Stående Udvalg. Invitationer til at være vært for plenarmøder fra medlemmer, der er mere end et år i restance med betaling af bidrag til ICAC, accepteres ikke.
      Møder i Den Rådgivende Komité afholdes i videst muligt omfang på skift mellem bomuldseksporterende og -importerende medlemslande. Da organisationens hovedsæde er beliggende i USA, bør der oftere afholdes møder der end i andre medlemmers lande og generelt med intervaller på ikke over fem år.

         3 — Deltagelse i møder

      En invitation fra et medlem til ICAC med tilbud om at være vært for et møde i Den Rådgivende Komité fremsendes ud fra en forståelse af, at delegationer fra alle medlemslande har ret til at deltage i mødet, hvis de ønsker det. Komitéen kan selv fremsende invitationer til medlemmerne.

         4 — Mødeprocedure

                  a.

                  Værtsmedlemmet udpeger en formand på hvert møde i Den Rådgivende Komité. Formanden for Det Stående Udvalg er næstformand. Værtsmedlemmet kan udpege en eller flere næstformænd. Formanden leder normalt møderne i styringsudvalget og plenarmøderne. Andre udvalg udpeger deres egen formand og egne næstformænd.

                  b.

                  ICAC's direktør fungerer som generalsekretær og kan udpege en eller flere associerede direktører. Er direktøren forhindret, udpeger værtsmedlemmet generalsekretæren.

                  c.

                  Hvert medlem meddeler hurtigst muligt direktøren navnene på sine repræsentanter, suppleanter og rådgivere samt afgiver alle oplysninger, herunder om udpegelse af en delegationsleder, der måtte være nødvendige af hensyn til registrering.

                  d.

                  Under drøftelser af ethvert spørgsmål kan et medlem forelægge et procedurespørgsmål og anmode om, at drøftelserne afsluttes eller udsættes. I hvert af disse tilfælde meddeler formanden straks sin afgørelse, som står ved magt, medmindre den omstødes af mødet.

         5 — Kommissorium

                  a.

                  At udpege en direktør, udarbejde dennes grundkontrakt og fastlægge honorarer.

                  b.

                  At behandle og træffe afgørelse om ethvert spørgsmål inden for ICAC's kommissorium.

         KAPITEL IV — STÅENDE UDVALG

         1 — Forhold til Den Rådgivende Komité

                  a.

                  Mellem plenarmøderne repræsenteres Den Rådgivende Komité i Washington D.C. af et Stående Udvalg, som sorterer under den.

                  b.

                  Den Rådgivende Komité kan uddelegere beføjelser til Det Stående Udvalg i bestemte spørgsmål. Den Rådgivende Komité kan ændre eller ophæve enhver sådan uddelegering af beføjelser.

                  c.

                  Alle foranstaltninger truffet af Det Stående Udvalg kan ændres af Den Rådgivende Komité.

                  d.

                  Det Stående Udvalgs formand aflægger rapport på alle møder i Den Rådgivende Komité om Det Stående Udvalgs aktiviteter siden det foregående møde.

         2 — Medlemskab

      Alle medlemmer af ICAC er berettiget til at være medlem af Det Stående Udvalg.

         3 — Kompetence, pligter og ansvar

      a.   Materielle bestemmelser

                  (1)

                  At udgøre et medium for udveksling af synspunkter i henseende til udviklingen i den internationale bomuldssituation.

                  (2)

                  At gennemføre alle retningslinjer, afgørelser og henstillinger fra Den Rådgivende Komité.

                  (3)

                  At udarbejde arbejdsprogrammer.

                  (4)

                  At sikre, at arbejdsprogrammet gennemføres, i det omfang ICAC's økonomi tillader det. Ansvaret omfatter, men er ikke nødvendigvis begrænset til følgende:

                              (a)

                              fastlæggelse af antal, art og formidling af rapporter og publikationer, der skal offentliggøres

                              (b)

                              overdragelse til sekretariatet eller det relevante underudvalg af punkter i det godkendte arbejdsprogram, som det ikke ønsker at forbeholde sig selv

                              (c)

                              forbedring af statistik

                              (d)

                              public relations.

                  (5)

                  At udarbejde en dagsorden og tidsplan for Den Rådgivende Komité og fremsætte henstillinger til drøftelse i komitéen. Dagsordenen omfatter tid og sted for det følgende møde i Den Rådgivende Komité.

                  (6)

                  At etablere et samarbejde med De Forenede Nationer, De Forenede Nationers Levnedsmiddel- og Landbrugsorganisation, International Institute for Cotton og andre internationale organisationer, der er berørt af anliggender af interesse for ICAC.

            b.   Finansielle bestemmelser
      At føre tilsyn med ICAC's finanser. Dette ansvar omfatter, men er ikke nødvendigvis begrænset til vedtagelse af et udgiftsbudget og en bidragsskala for medlemmer for ICAC's følgende regnskabsår.
      c.   Administrative bestemmelser

                  (1)

                  At etablere og administrere et sekretariat i Washington D.C., der omfatter en direktør og dennes personale (jf. kapitel VII).

                  (2)

                  At ansætte det personale, der måtte være nødvendigt til dette formål, idet der som udgangspunkt i bredest muligt omfang ansættes kvalificerede medarbejdere fra de deltagende medlemslande.

                  (3)

                  At udpege en ny direktør og udforme dennes ansættelsesforhold, i tilfælde af at der opstår et behov herfor i tiden mellem to møder i Den Rådgivende Komité.

                  (4)

                  At fastlægge pligter og ansvar for alle udvalgsmedlemmer eller for sekretariatet i det omfang det måtte være nødvendigt af hensyn til en effektiv forretningsgang.

                  (5)

                  At anbefale ændringer til disse vedtægter.

         4 — Overdragelse af opgaver

      Det Stående Udvalg kan overdrage opgaver til ethvert underudvalg vedrørende anliggender, der henhører under det pågældende underudvalgs kompetence.

         5 — Det Stående Udvalgs forretningsorden

      a.   Generelt

                  (1)

                  Møder afholdes efter indkaldelse fra formanden eller direktøren efter anmodning fra et medlem eller efter beslutning i Det Stående Udvalg.

                  (2)

                  Møder indkaldes normalt med et varsel på mindst 10 dage.

                  (3)

                  Møder er ikke offentlige, medmindre Det Stående Udvalg træffer anden afgørelse.

            b.   Beslutningsdygtighed

                  (1)

                  Det Stående Udvalg er beslutningsdygtigt, når delegerede fra en tredjedel af medlemslandene er til stede.

                  (2)

                  Er udvalget ikke beslutningsdygtigt, fortsættes mødet, hvis mindst otte lande er repræsenteret. Det skal dog fremgå af referatet, hvilke beslutninger der måtte være truffet uden beslutningsdygtighed, og hvilke medlemmer der afholdt sig fra at stemme.

                  (3)

                  Sådanne beslutninger bliver normalt bindende. Medlemmer, der enten ikke var til stede eller forbeholdt sig deres holdning, kan dog give udtryk for deres uenighed inden for 10 dage fra datoen for det foreløbige referat, og overstiger antallet af medlemmer, der ikke kan tilslutte sig beslutningen, antallet af medlemmer, der stemte for den på mødet, omstødes beslutningen, hvilket skal fremgå af det endelige referat.

            c.   Dagsorden

                  (1)

                  Vedtagelse af dagsordenen er det første punkt på dagsordenen for alle møder.

                  (2)

                  Direktøren udarbejder et forslag til dagsorden, som sendes til alle medlemmer med angivelse af tidspunkt for mødet. Et medlem kan anmode om at få sat et punkt på dagsordenen ved at meddele direktøren dette senest en uge før mødet.

                  (3)

                  Et punkt kan sættes på dagsordenen under mødet, medmindre et flertal af de tilstedeværende medlemmer er imod det. Foranstaltninger truffet under dette punkt skal dog vedtages med enstemmighed på det pågældende møde.

                  (4)

                  Forslag, der fremsættes på mødet, skal vedtages med enstemmighed på det pågældende møde.

            d.   Referat

                  (1)

                  Der udarbejdes et sammenfattet referat. Et fuldstændigt referat udarbejdes kun efter anmodning fra direktøren, et udvalgsmedlem eller et medlem.

                  (2)

                  Enhver, der er til stede under mødet, har ret til at gennemse materiale, der vedrører eller tilskrives ham. Enhver ændring meddeles sekretariatet senest 10 dage inden mødet.

                  (3)

                  Derefter sendes det endelige referat til alle medlemmer.

         KAPITEL V — MEDLEMMER AF DET STÅENDE UDVALG

         1

                  a.

                  Det Stående Udvalg består af formanden, første næstformand og anden næstformand.

                  b.

                  Medlemmerne af Det Stående Udvalg vælges på hvert ordinært møde i Den Rådgivende Komité. De varetager deres embede, indtil deres efterfølgere er valgt.

                  c.

                  Ved valget af medlemmer til Det Stående Udvalg tager Den Rådgivende Komité hensyn til følgende:

                              (i)

                              rotation på et så bredt geografisk grundlag som muligt

                              (ii)

                              sikring af passende repræsentation af bomuldsimporterende og -eksporterende medlemslande

                              (iii)

                              evne, interesse og deltagelse i udvalgets arbejde.

                  d.

                  Udvalgsmedlemmerne modtager ingen godtgørelse for deres ydelser fra ICAC. Ingen af udvalgsmedlemmernes udgifter afholdes af ICAC, medmindre Det Stående Udvalg træffer anden afgørelse vedrørende bestemte, specifikke opgaver, der omfatter rejseudgifter.

         2 — Mandatperiode

      Medlemmer af Det Stående Udvalg vælges for et år. De kan i undtagelsestilfælde genvælges for yderligere et år. Første næstformand udpeges om muligt som efterfølger til den afgående formand, og anden næstformand udpeges som efterfølger til første næstformand.

         3 — Procedurer for valg

      Et indstillingsudvalg, der er åbent for alle medlemmer, indkaldes senest fire måneder før plenarmødet. Indstillingsudvalget vælger selv sin formand. Indstillingsudvalget rapporterer til Det Stående Udvalg, som derefter vedtager passende anbefalinger til Den Rådgivende Komité. Delegerede til Det Stående Udvalg, der repræsenterer medlemmer, som er over et år i restance med betaling af bidrag til ICAC på tidspunktet for indstillingsudvalgets møde, er ikke berettiget til at være medlem af Det Stående Udvalg.

         4 — Formanden

                  a.

                  Formanden er første formand og født medlem af alle underudvalg og arbejdsgrupper.

                  b.

                  Kan formanden af en eller anden grund ikke fuldføre sin mandatperiode, bliver første næstformand fungerende formand, indtil en ny formand er valgt.

         5 — Næstformænd

                  a.

                  Første næstformand er formand for møder i Det Stående Udvalg i formandens fravær eller på dennes anmodning.

                  b.

                  Anden næstformand er formand for møder i Det Stående Udvalg i formandens eller første næstformands fravær eller på anmodning af formanden eller første næstformand.

                  c.

                  Hvis første næstformand af en eller anden grund ikke kan fuldføre sin mandatperiode, eller hvis den pågældendes post bliver ledig, fordi han eller hun selv bliver fungerende formand i medfør af punkt 4 b i dette kapitel, bliver anden formand automatisk første formand i resten af perioden, indtil der er valgt en ny formand.

         KAPITEL VI — DET STÅENDE UDVALGS UNDERUDVALG

         1 — Det Stående Udvalg

      Det Stående Udvalg kan nedsætte underudvalg eller arbejdsgrupper, fastlægge disses kommissorium samt opløse eller nedlægge dem.

         2 — Underudvalg

      Medlemskab af et underudvalg eller en arbejdsgruppe er åbent for ethvert medlem af Det Stående Udvalg.

         3 — Underudvalgenes kompetence, pligter og ansvar

                  a.

                  Hvert underudvalg:

                              (1)

                              er ansvarligt over for Det Stående Udvalg for arbejde, som Den Rådgivende Komité eller Det Stående Udvalg har anmodet det om at udføre

                              (2)

                              kan gøre Det Stående Udvalg opmærksomt på ethvert anliggende, der henhører under dets kompetence

                              (3)

                              vælger sin egen formand og næstformand. Hvis formanden for et underudvalg af en eller anden grund ikke kan fortsætte som formand, overtager underudvalgets næstformand posten, og underudvalget vælger en ny næstformand

                              (4)

                              kan udarbejde sin egen formelle eller uformelle forretningsorden.

         KAPITEL VII — SEKRETARIAT

         1

      Sekretariatet ledes af en direktør, som er en fuldtidsansat medarbejder, der beklæder posten i det tidsrum, som er fastsat i dennes ansættelseskontrakt.

                  a.

                  En betingelse for den pågældendes ansættelse er, at han eller hun ikke har betydelige finansielle interesser, der kan være til skade for udfyldelsen af hans eller hendes funktioner i ICAC, og at den pågældende ikke søger eller får anvisninger fra en anden myndighed uden for ICAC.

                  b.

                  Direktøren behandles på lige fod med andre medlemmer af sekretariatet i alle spørgsmål, herfra dog undtaget fastlæggelse og gennemførelse af tilpasninger til udviklingen i leveomkostninger til lønninger og bidrag til pensioner, der for direktørens vedkommende fastlægges af FN-systemet.

                  c.

                  Direktøren

                              (1)

                              er:

                                          (a)

                                          kasserer i ICAC, men uden personligt finansielt ansvar i den almindelige varetagelse af sådanne opgaver

                                          (b)

                                          generalsekretær i Den Rådgivende Komité

                                          (c)

                                          sekretær i Det Stående Udvalg og dettes underudvalg, medmindre han eller hun uddelegerer sit ansvar til et medlem af sit personale

                                          (d)

                                          administrator for alle ICAC's registre

                                          (e)

                                          ansvarlig for sekretariatets personale.

                              (2)

                              har:

                                          (a)

                                          fuldt ansvar for sekretariatets arbejdsprogram

                                          (b)

                                          ansvar for udarbejdelse af dagsordener, tidsplaner, tekniske dokumenter, mødedokumenter, meddelelser og mødereferater

                                          (c)

                                          ansvar for procedureanliggender og kommunikation med medlemmer, andre internationale organer og nationale organer, der er interesseret i ICAC's arbejde.

                              (3)

                              skal:

                                          (a)

                                          repræsentere Det Stående Udvalg i aftaler med værtsmedlemmer om møder i Den Rådgivende Komité

                                          (b)

                                          anvise teknisk bistand til udvalg på møder i Den Rådgivende Komité i samråd med værtsmedlemmerne

                                          (c)

                                          udarbejde et detaljeret årligt budget med følgende poster til behandling i Det Stående Udvalg: lønninger, pensionsbidrag, rejse og ophold, kontorudstyr, leje og afgifter med angivelse af de personaleressourcer, der skal afsættes til administrative, tekniske og andre aktiviteter

                                          (d)

                                          udarbejde et forslag til bidragsskala til behandling i Det Stående Udvalg

                                          (e)

                                          fremlægge kvartalsvise udgifter til dato sammenholdt med det godkendte budget

                              (4)

                              er ansvarlig for sådanne andre pligter eller ansvar, som Den Rådgivende Komité eller Det Stående Udvalg til enhver tid måtte pålægge ham eller hende.

         2

      Sekretariatet har følgende ansvarsområder:

                  a.

                  At anmode medlemmerne om de i kapitel IX anførte detaljerede oplysninger og andre særlige oplysninger, som Den Rådgivende Komité eller Det Stående Udvalg måtte ønske.

                  b.

                  At udvikle og administrere aftaler om udveksling af oplysninger om ICAC's arbejde med ikke-medlemsregeringer, andre internationale organisationer og private organer.

                  c.

                  At udarbejde, offentliggøre og distribuere en kvartalsvis statistisk bulletin [på det 43. plenarmøde blev det besluttet, at denne publikation fremover skal udkomme to gange årligt], en månedlig redegørelse for verdenssituationen [på det 43. plenarmøde blev det besluttet, at denne publikation fremover skal udkomme hver anden måned] og en pressemeddelelse baseret herpå i overensstemmelse med Den Rådgivende Komités eller Det Stående Udvalgs bestemmelser.

                  d.

                  At udarbejde andre rapporter og analyser efter anmodning fra Den Rådgivende Komité, Det Stående Udvalg, underudvalg eller arbejdsgrupper nedsat i medfør af kapitel VI, punkt 1.

                  e.

                  At orientere medlemmerne om møder i Den Rådgivende Komité, Det Stående Udvalg og underudvalg. Direktøren fastlægger, hvem der skal orienteres om andre møder.

         3

                  a.

                  Pressemeddelelser eller andre dokumenter, der er udtryk for ICAC's holdninger, kan alene udsendes efter godkendelse i Den Rådgivende Komité eller Det Stående Udvalg.

                  b.

                  Erklæringer eller artikler offentliggjort af sekretariatet på eget initiativ skal indeholde en ansvarsfraskrivelse på ICAC's vegne.

         4

      Medlemmerne er ansvarlige for at udpege en koordinationsinstans, der skal være sekretariatets primære kontaktpunkt.

         KAPITEL VIII — REGNSKABSPROCEDURER

         1

      ICAC's regnskabsår starter den 1. juli.

         2

      For hvert regnskabsår sender direktøren et udgiftsbudget og en bidragsskala for medlemmerne til Det Stående Udvalg, som har ret til at ændre disse helt eller delvist, og hvis beslutning desangående er endelig, medmindre den ændres af Den Rådgivende Komité.

         3 — Regnskab

                  a.

                  Udgifter debiteres i det regnskabsår, hvor betalingerne rent faktisk foretages.

                  b.

                  Indtægter krediteres i det regnskabsår, hvor betalingerne rent faktisk indkommer.

                  c.

                  Sekretariatet udarbejder og tilstiller Det Stående Udvalg kvartalsvise opgørelser over ICAC's løbende finansielle stilling pr. 30. september, 31. december, 31. marts og 30. juni.

         4 — Revision

                  a.

                  Revision af ICAC's regnskaber foretages mindst en gang årligt af en anerkendt, uafhængig kvalificeret revisor, der vælges af Det Stående Udvalg.

                  b.

                  I tilfælde af ændringer i direktørens embedstid kan Det Stående Udvalg foranledige, at der foretages en ekstraordinær revision.

                  c.

                  Hver revisionsrapport sendes til Det Stående Udvalg og koordinationsinstanser til godkendelse på det følgende møde i Det Stående Udvalg, når sekretariatet har modtaget rapporten.

         5 — Midler

                  a.

                  Medmindre andet vedtages af Det Stående Udvalg, overføres alle midler, der tilgår ICAC, til en driftsfond. Det Stående Udvalg fastlægger til enhver tid et grænsebeløb i USD for checks, som sekretariatet kan trække på driftsfonden, idet checks på eller over dette beløb kræver skriftlig godkendelse af formanden for Det Stående Udvalg. Ingen enkeltperson, herunder direktøren, kan underskrive en check til sig selv, trukket på udvalgets konti.

                  b.

                  Det Stående Udvalg opretter en reservefond med et beløb, der til enhver tid bestemmes af Det Stående Udvalg. Træk på reservefonden kan godkendes af Det Stående Udvalg, men alene, hvis der ikke er tilstrækkelig mange midler i driftsfonden til at dække ICAC's forpligtelser eller ansvar. Der skal gives tilladelse til beløb og tidspunkt for ethvert træk på reservefonden.

         6 — Investeringer

      Overstiger midlerne de løbende kapitalkrav, kan de investeres i kortfristede, rentebærende, sikre værdipapirer i amerikanske dollar eller kan indsættes på rentebærende konti, som er garanteret af den føderale regering efter Det Stående Udvalgs anvisninger.

         7 — Afhændelse af aktiver

                  a.

                  Kontormøbler og -udstyr, som ICAC ikke længere har brug for, kan afhændes efter procedurer, som Det Stående Udvalg har godkendt.

                  b.

                  Hvis nedlæggelse af ICAC på ethvert tidspunkt forekommer umiddelbart forestående, afgør Det Stående Udvalg, hvordan ICAC's udestående finansielle forpligtelser bedst kan opfyldes, og hvordan eventuelle resterende aktiver skal afhændes.

                  c.

                  Aktiver, der måtte restere, efter at alle finansielle forpligtelser er opfyldt, fordeles mellem de medlemmer, der har indbetalt deres fulde bidrag, i forhold til det beløb, de hver især rent faktisk har bidraget med i det indeværende og de foregående tre regnskabsår.

         8 — Pensionsordning

                  a.

                  Det Stående Udvalg kan indføre en pensionsordning for fuldtidsansatte medlemmer af sekretariatet.

                  b.

                  Indføres der en sådan ordning,

                              (1)

                              afsætter ICAC årlige bidrag til ordningen, som mindst skal svare til, men ikke må overstige det dobbelte af de deltagende medarbejderes årlige bidrag

                              (2)

                              kan den ændres eller ophæves af Det Stående Udvalg. Hvis ordningen ophæves, eller ICAC nedlægges, modtager hver deltagende medarbejder en godtgørelse med påløbne renter for både egne og ICAC's bidrag til ham eller hende.

         KAPITEL IX — AFGIVELSE AF OPLYSNINGER

         1

      Gennem deres koordineringsinstanser afgiver medlemmerne sådanne tilgængelige oplysninger, som måtte være nødvendige for arbejdsprogrammets gennemførelse. Sådanne oplysninger sendes direkte til sekretariatet på den hurtigst mulige måde, så snart de foreligger.

         2

      Nedenstående oplysninger afgives månedligt, medmindre andet er angivet, bortset fra data om regulativer, der alene afgives, hvis der sker ændringer, eller når sekretariatet specifikt anmoder derom.

                  a.

                  Mængder af bomuldsfibre i lokale enheder, herunder om muligt inddeling efter følgende stapellængder: under 3/4″, 3/4″ til 1 3/8″, 1 3/8″ og derover eller deres metriske ækvivalenter.

                              (1)

                              Lagre klassificeret efter dyrkningsland ved udgangen af hver måned:

                                          (a)

                                          i spinderier og andre forbrugende enheder

                                          (b)

                                          i offentlige og private lagre, i transit i landet og alle andre steder i landet

                              (2)

                              egreneringer (eller presninger)

                              (3)

                              import, klassificeret efter dyrkningsland eller, hvis utilgængelig, efter oprindelsesland

                              (4)

                              forbrug, klassificeret efter dyrkningsland, hvor dette er muligt:

                                          (a)

                                          i spinderier og andre fabrikker

                                          (b)

                                          i husholdninger (årligt skøn)

                              (5)

                              brændt eller ødelagt på anden vis (årligt skøn)

                              (6)

                              eksport, klassificeret efter modtagerland og om muligt efter sort

                              (7)

                              reeksport, klassificeret efter modtagerland.

                  b.

                  Angivelse af forventet produktion såsom areal, der skal beplantes med bomuld, salg af gødning, distribution af plantefrø, landmænds hensigt om at plante bomuld, regeringens arealkontrol og mål.

                  c.

                  Prognoser og skøn over beplantede og høstede arealer, udbytte og produktion efter sort, så snart disse foreligger og mindst en gang ved beplantning og en gang, når afgrøden modnes. Oplysninger om afgrøder bør fortrinsvis afgives udtrykt i bomuldsfibre, men foreligger der kun data for bomuldssåsæd, bør der angives et vist udbytte af bomuldsfibre.

                  d.

                  Månedlige, kvartalsvise eller årlige statistikker (alt efter hvad der er mest praktisk) for produktion, import efter oprindelsesland og eksport efter modtagerland, fortrinsvis i mængdeenheder, for bomuldsgarn og varer i metermål.

                  e.

                  Koordinationsinstanser anmodes om hurtigt og ud over den regelmæssige månedsrapport at anmelde alle ændringer i statslige regulativer, der vedrører bomuld.

         3

      Medlemmerne samarbejder med sekretariatet om at levere tilgængelige oplysninger, hvor dette er nødvendigt i henhold til arbejdsprogrammet, om produktion, import, eksport og priser på syntetiske eller regenererede cellulose- og ikke-cellulosefibre samt varer i metermål.

         KAPITEL X — SPROG

         1

      ICAC's officielle sprog og arbejdssprog er engelsk, fransk, spansk, russisk og arabisk.

         2

      For så vidt angår møder i Den Rådgivende Komité:

                  a.

                  Det Stående Udvalg beslutter, hvilke tolkefaciliteter ICAC stiller til rådighed. ICAC afholder ikke udgifter i forbindelse med disse faciliteter, som ikke indgår i budgettet.

                  b.

                  Formelle erklæringer fra medlemmerne indsendes på mindst et officielt sprog.

         3

      Af praktiske hensyn vil engelsk normalt blive brugt på møder i Det Stående Udvalg og underudvalg.

         4

                  a.

                  Følgende udfærdiges på engelsk, fransk og spansk:

                              —

                              sammendrag af drøftelser på Den Rådgivende Komités møder

                              —

                              månedlig gennemgang af bomuldssituationen på verdensplan [på det 43. plenarmøde blev det besluttet, at denne publikation fremover skal udkomme hver anden måned]

                              —

                              referat fra møder i Det Stående Udvalg [oversættelse til fransk og spansk blev indstillet ved beslutning truffet på det 43. plenarmøde].

                  b.

                  Følgende udgives på alle officielle sprog:

                              —

                              årlig gennemgang af bomuldssituationen på verdensplan

                              —

                              beretning ved formanden for Det Stående Udvalg

                              —

                              beretning ved direktøren

                              —

                              endelig erklæring ved plenarmødet.

                  c.

                  Det Stående Udvalg beslutter, hvilke andre omfattende dokumenter der skal trykkes på de forskellige sprog på grundlag af de budgetmæssige konsekvenser og deres nytteværdi for medlemmerne.

         KAPITEL XI — AFSTEMNING

         1

                  a.

                  Den Rådgivende Komité og Det Stående Udvalg bestræber sig på at træffe deres beslutninger med enstemmighed.

                  b.

                  Kan der ikke opnås konsensus i Det Stående Udvalg, kan det pågældende anliggende henvises til Den Rådgivende Komité, medmindre det er fastlagt i disse eller andre af ICAC's regulativer, at der skal træffes beslutning om dette anliggende ved afstemning i Det Stående Udvalg. Den Rådgivende Komité træffer beslutninger ved enstemmighed. Kan der ikke opnås enighed i Den Rådgivende Komité, sættes det pågældende anliggende til afstemning på foranledning af et hvilket som helst medlem, i hvilket tilfælde vedtagelsen af en henstilling eller et forslag kræver godkendelse ved et flertal på to tredjedele af de tilstedeværende stemmeberettigede medlemmer.

                  c.

                  Hvert medlem råder over én stemme ved afstemninger.

                  d.

                  Undladelse af at stemme betragtes ikke som en stemme.

                  e.

                  Afstemning sker normalt ved håndsoprækning, medmindre flertallet af de tilstedeværende stemmeberettigede medlemmer anmoder om en afstemning ved navneopråb. Ethvert medlem kan anmode om hemmelig afstemning.

         KAPITEL XII — SAMARBEJDE MED ANDRE ORGANISATIONER

         1

                  a.

                  ICAC samarbejder med andre organisationer, der kan være offentlige eller private, nationale eller internationale. Det Stående Udvalg fastlægger, hvilke organisationer der kan være tale om, samt arten og omfanget af et sådant samarbejde.

                  b.

                  Disse organisationer samt regeringer, der ikke er medlem, og offentligheden kan med godkendelse fra værtsmedlemmet inviteres til at deltage i Den Rådgivende Komités møder. Deltagelse i møderne sker efter regler og bestemmelser, som fastlægges af Den Rådgivende Komité eller Det Stående Udvalg.

         KAPITEL XIII — ÆNDRINGER

      Nærværende vedtægter kan alene ændres af Den Rådgivende Komité, medmindre de specifikt henvises til ændring i Det Stående Udvalg.

         KAPITEL XIV — UNDTAGELSESKLAUSUL

      Disse vedtægter, der er vedtaget den 16. juni 1972, træder i stedet for enhver akt, resolution eller vedtægt, der strider mod bestemmelserne heri.

         Indeks

                  Den Rådgivende Komité

                  1-9, 12-13

                  Dagsorden

                  5-6, 8

                  Bidrag

                  2-3, 5, 7-10

                  Budget

                  2, 5, 8-9, 12

                  Formanden

                  3-5, 7, 10, 12

                  Samarbejde

                  5, 13

                  Koordinationsinstans

                  9

                  Direktør

                  1-6, 8-10, 12

                  Økonomi

                  4-5

                  Midler

                  9-10

                  Oplysninger

                  1-2, 4, 9, 11

                  Sprog

                  12

                  Medlemskab

                  1-4, 7

                  Referat

                  5-6, 8, 12

                  Plenarmøde

                  1-4, 7, 9, 12

                  Beslutningsdygtighed

                  5

                  Sekretariat

                  4-6, 8-11

                  Generalsekretær

                  3, 8

                  Det Stående Udvalg

                  1-10, 12-13

                  Styringsudvalg

                  3

                  Næstformand

                  3, 6-7

                  Afstemning

                  12-13

                  Arbejdsprogram

                  2, 4, 8, 11


title: Rådets afgørelse 2012/327/FUSP af 25. juni 2012 om forlængelse af mandatet for Den Europæiske Unions særlige repræsentant for det sydlige Middelhavsområde

text:
               26.6.2012

               DA

               Den Europæiske Unions Tidende

               L 165/56

         RÅDETS AFGØRELSE 2012/327/FUSP
   af 25. juni 2012
   om forlængelse af mandatet for Den Europæiske Unions særlige repræsentant for det sydlige Middelhavsområde
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 18. juli 2011 afgørelse 2011/424/FUSP (1) om udnævnelse af Bernardino LEÓN til Den Europæiske Unions særlige repræsentant (EUSR) for det sydlige Middelhavsområde. EUSR's mandat udløber den 30. juni 2012.

               (2)

               EUSR's mandat bør forlænges i en yderligere periode på12 måneder —

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Mandatet for Bernardino LEÓN som EUSR for det sydlige Middelhavsområde forlænges herved indtil den 30. juni 2013. EUSR's mandat kan dog afsluttes tidligere, hvis Rådet træffer afgørelse herom efter forslag fra Unionens højtstående repræsentant for udenrigsanliggender og sikkerhedspolitik (HR).
   Artikel 2
   Politikmål
   EUSR's mandat er baseret på Unionens politikmål for de sydlige nabolande som fastsat i Det Europæiske Råds erklæringer af 4. februar og 11. marts 2011, Det Europæiske Råds konklusioner af 24.-25. marts 2011 samt Rådets konklusioner af 21. februar og 20. juni 2011 og under hensyntagen til forslagene fra HR og Kommissionen i deres meddelelser af 8. marts og 25. maj 2011.
   Disse mål omfatter:

               a)

               styrkelse af Unionens politiske dialog, som skal bidrage til partnerskabet og mere omfattende forbindelser med lande i det sydlige Middelhavsområde, især de lande, der gennemgår politisk reform og overgang til demokratisk styre

               b)

               bidrag til Unionens reaktion på udviklingen i lande i det sydlige Middelhavsområde, især de lande, der gennemgår politisk reform og overgang til demokratisk styre, navnlig ved at styrke demokrati og institutionsopbygning, retsstatsprincippet, god regeringsførelse, respekt for menneskerettigheder og de grundlæggende frihedsrettigheder, fred og regionalt samarbejde, herunder gennem den europæiske naboskabspolitik og Middelhavsunionen

               c)

               styrkelse af Unionens effektivitet, tilstedeværelse og synlighed i regionen og i relevante internationale fora

               d)

               etablering af et tæt samarbejde med relevante lokale partnere samt internationale og regionale organisationer såsom Den Afrikanske Union, Golfstaternes Samarbejdsråd, Den Islamiske Samarbejdsorganisation, Den Arabiske Liga, Den Arabiske Maghrebunion, relevante internationale finansielle institutioner, De Forenede Nationer og den private sektor.

         Artikel 3
   Mandat
   For at nå politikmålene har EUSR mandat til:

               a)

               at styrke Unionens overordnede politiske rolle i forbindelse med lande i det sydlige Middelhavsområde, især de lande, der gennemgår politisk reform og overgang til demokratisk styre, navnlig ved at styrke dialogen med regeringer og internationale organisationer samt med civilsamfundet og andre relevante samtalepartnere og ved at øge bevidstheden hos partnerne om Unionens strategi

               b)

               holde nær kontakt med alle parter, der er involveret i den demokratiske omstillingsproces i regionen, fremme stabilisering og forsoning i fuld respekt for lokalt ejerskab og bidrage til krisestyring og -forebyggelse

               c)

               bidrage til bedre sammenhæng, konsekvens i og koordinering af Unionens og medlemsstaternes politikker og foranstaltninger over for regionen

               d)

               bidrage til at fremme koordineringen med internationale partnere og organisationer og til at støtte regionalt samarbejde. Bistå HR i samarbejde med Kommissionen og medlemsstaterne ved at bidrage til det arbejde, der udføres af taskforcen, og til opfølgningsmøder for det sydlige Middelhavsområde

               e)

               bidrage til gennemførelsen af Unionens menneskerettighedspolitik i regionen, herunder EU's retningslinjer om menneskerettigheder, navnlig EU's retningslinjer om børn i væbnede konflikter, samt om vold mod kvinder og piger og bekæmpelse af alle former for diskrimination mod dem, og Unionens politik om kvinder, fred og sikkerhed, herunder ved at overvåge og rapportere om udviklingen, samt at udarbejde henstillinger i den henseende.

         Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   Den Udenrigs- og Sikkerhedspolitiske Komité (PSC) opretholder privilegerede forbindelser med EUSR og er EUSR's primære kontaktpunkt for forbindelserne med Rådet. PSC giver EUSR strategisk vejledning og politiske retningslinjer inden for rammerne af mandatet med forbehold af HR's beføjelser.
   3.   EUSR arbejder tæt sammen med Tjenesten for EU's Optræden Udadtil (EU-Udenrigstjenesten) og dens relevante tjenestegrene.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. juli 2012 til den 30. juni 2013 udgør 945 000 EUR.
   2.   Udgifterne forvaltes i overensstemmelse med de procedurer og regler, der gælder for Unionens almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af mandatet og de finansielle midler, der stilles til rådighed i den forbindelse, ansvarlig for at sammensætte en medarbejderstab. Medarbejderstaben skal have den ekspertise i specifikke politiske spørgsmål, som mandatet kræver. EUSR underretter omgående Rådet og Kommissionen om medarbejderstabens sammensætning.
   2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere til at arbejde sammen med EUSR. Løn til sådant udstationeret personale afholdes af henholdsvis den pågældende medlemsstat, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeres ved EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats, den udsendende EU-institutionens eller EU-Udenrigstjenestens administrative myndighed og udfører sine opgaver og handler i EUSR's mandats interesse.
   Artikel 7
   Privilegier og immuniteter for EUSR og dennes medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtsparten eller -parterne, alt efter hvad der er relevant. Medlemsstaterne og Kommissionen yder den fornødne støtte med henblik herpå.
   Artikel 8
   Sikkerheden i forbindelse med EU's klassificerede informationer
   EUSR og medarbejderne i dennes stab overholder de sikkerhedsprincipper og minimumsstandarder, der er fastsat i Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (2).
   Artikel 9
   Adgang til oplysninger og logistisk støtte
   1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
   2.   Alt efter tilfældet yder Unionens delegationer og/eller medlemsstaterne logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af traktatens afsnit V, i overensstemmelse med mandatet og på baggrund af sikkerhedssituationen i det geografiske ansvarsområde træffe alle med rimelighed gennemførlige forholdsregler med hensyn til sikkerheden for alt personale, der står under EUSR's direkte myndighed, navnlig ved at:

               a)

               udarbejde en missionsspecifik sikkerhedsplan på grundlag af rådgivning fra EU-Udenrigstjenesten, der omfatter missionsspecifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for missionsområdet og styringen af sikkerhedshændelser, samt en beredskabsplan og en evakueringsplan for missionen

               b)

               sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i missionsområdet

               c)

               sikre, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til missionsområdet på grundlag af de risikoratings, som EU-Udenrigstjenesten har opstillet for missionsområdet

               d)

               sikre, at alle vedtagne henstillinger, der udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i midtvejsrapporten og rapporten om gennemførelse af mandatet til HR, Rådet og Kommissionen.

         Artikel 11
   Rapportering
   EUSR aflægger regelmæssigt mundtlig og skriftlig rapport til HR og PSC. EUSR aflægger også efter behov rapport til Rådets arbejdsgrupper. Der udsendes regelmæssigt skriftlige rapporter gennem Coreunettet. EUSR kan efter henstilling fra PSC eller HR aflægge rapport til Rådet for Udenrigsanliggender. I overensstemmelse med traktatens artikel 36 kan EUSR inddrages i underretningen af Europa-Parlamentet.
   Artikel 12
   Koordinering
   1.   EUSR bidrager til, at Unionens aktion fremtræder som en helhed, er sammenhængende og effektiv og medvirker til at sikre, at alle Unionens instrumenter og medlemsstaternes aktioner sættes ind på en sammenhængende måde for at nå Unionens politikmål. EUSR skal i fuld koordination samarbejde med medlemsstaterne og Kommissionen samt, hvor det er hensigtsmæssigt, med andre af EU's Særlige Repræsentanter, som er aktive i regionen, herunder EUSR for fredsprocessen i Mellemøsten. EUSR sørger for regelmæssig briefing af medlemsstaternes missioner og Unionens delegationer.
   2.   Under arbejdet på stedet holdes der tæt kontakt til cheferne for Unionens delegationer og medlemsstaternes missionschefer, der i videst mulige omfang bestræber sig på at bistå EUSR i gennemførelsen af mandatet. EUSR skal også holde forbindelse med andre internationale og regionale aktører på stedet.
   Artikel 13
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, HR og Kommissionen en statusrapport ved udgangen af december 2012 og en samlet rapport om gennemførelsen af mandatet ved mandatets afslutning.
   Artikel 14
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Luxembourg, den 25. juni 2012.

            På Rådets vegne

         C. ASHTON

            Formand

      (1)  EUT L 188 af 19.7.2011, s. 24.

      (2)  EUT L 141 af 27.5.2011, s. 17.


Avis juridique important

|

31980D0261

80/261/Euratom: Rådets afgørelse af 3. marts 1980 om udnævnelse af et medlem af Det rådgivende udvalg for Euratoms Forsyningsagentur

EF-Tidende nr. L 063 af 08/03/1980 s. 0025 - 0025

++++  RAADETS AFGOERELSE  af 3 . marts 1980  om udnaevnelse af et medlem af Det raadgivende udvalg for Euratoms Forsyningsagentur   ( 80/261/Euratom )  RAADET FOR DE EUROPAEISKE FAELLESSKABER HAR -  under henvisning til vedtaegterne for Euratoms Forsyningsagentur ( 1 ) , aendret ved afgoerelse 73/45/Euratom ( 2 ) , saerlig artikel X ,  under henvisning til Raadets afgoerelse af 29 . marts 1979 om genudnaevnelse af medlemmerne af Det raadgivende udvalg for Euratoms Forsyningsagentur ,  under henvisning til udtalelse fra Kommissionen , og  ud fra foelgende betragtninger :  En medlemsplads i ovennaevnte udvalg er blevet ledig som foelge af Eyvind Moes udtraeden , der er bragt til Raadets kendskab den 3 . januar 1980 ;  Danmarks regering har den 3 . januar 1980 opstillet en kandidat -  TRUFFET FOELGENDE AFGOERELSE :  Eneste artikel  Hans Joergen Koch udnaevnes herved til medlem af Det raadgivende udvalg for Euratoms Forsyningsagentur i stedet for Eyvind Moe for resten af dennes mandatperiode , det vil sige indtil den 28 . marts 1981 .  Udfaerdiget i Bruxelles , den 3 . marts 1980 .  Paa Raadets vegne  G . MARCORA  Formand  ( 1 ) EFT nr . 27 af 6 . 12 . 1958 , s . 534/58 .  ( 2 ) EFT nr . L 83 af 30 . 3 . 1973 , s . 20 .


title: 2007/473/EF: Rådets afgørelse af 25. juni 2007 om afklassificering af visse dele af Sirene-Håndbogen, der er vedtaget af Schengen-Eksekutivkomitéen, som er nedsat ved konventionen om gennemførelse af Schengen-aftalen af 14. juni 1985

text:
               7.7.2007

               DA

               Den Europæiske Unions Tidende

               L 179/52

      RÅDETS AFGØRELSE

   af 25. juni 2007
   om afklassificering af visse dele af Sirene-Håndbogen, der er vedtaget af Schengen-Eksekutivkomitéen, som er nedsat ved konventionen om gennemførelse af Schengen-aftalen af 14. juni 1985
   (2007/473/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 207, stk. 3, og
   ud fra følgende betragtninger:

               (1)

               Ved afgørelse 2003/19/EF af 14. oktober 2002 om afklassificering af visse dele af Sirene-Håndbogen, der er vedtaget af Schengen-Eksekutivkomitéen, som er nedsat ved konventionen om gennemførelse af Schengen-aftalen af 14. juni 1985 (1), afklassificerede Rådet visse dele af Sirene-Håndbogen og nedklassificerede del 2.3 i Sirene-Håndbogen samt bilag 1, 2, 3, 4, 5 og 6 til RESTREINT UE.

               (2)

               Den seneste udgave af Sirene-Håndbogen, som den findes i Kommissionens afgørelse 2006/757/EF (2) og 2006/758/EF (3) af 22. september 2006 om ændring af Sirene-Håndbogen, indeholder ikke nogen bestemmelse, der svarer til del 2.3, som den forelå, da afgørelse 2003/19/EF blev vedtaget.

               (3)

               Rådet finder det nu hensigtsmæssigt at afklassificere andre dele af Sirene-Håndbogen.

               (4)

               Klassificeringen af bilag 1, 3, 4 og 6 bør fortsat være RESTREINT UE —

         TRUFFET FØLGENDE AFGØRELSE:
   Artikel 1
   Bilag 2 og 5 til Sirene-Håndbogen afklassificeres.
   Artikel 2
   Denne afgørelse har virkning fra datoen for offentliggørelsen i Den Europæiske Unions Tidende.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 25. juni 2007.

            På Rådets vegne

         A. SCHAVAN

            Formand

      (1)  EFT L 8 af 14.1.2003, s. 34.

      (2)  EUT L 317 af 16.11.2006, s. 1.

      (3)  EUT L 317 af 16.11.2006, s. 41.


title: Rådets afgørelse 2012/168/FUSP af 23. marts 2012 om ændring af Rådets afgørelse 2011/235/FUSP om restriktive foranstaltninger over for visse personer, enheder og organer på baggrund af situationen i Iran

text:
               24.3.2012

               DA

               Den Europæiske Unions Tidende

               L 87/85

         RÅDETS AFGØRELSE 2012/168/FUSP
   af 23. marts 2012
   om ændring af Rådets afgørelse 2011/235/FUSP om restriktive foranstaltninger over for visse personer, enheder og organer på baggrund af situationen i Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 12. april 2011 vedtog Rådet afgørelse 2011/235/FUSP (1).

               (2)

               På grundlag af en gennemgang af afgørelse 2011/235/FUSP bør de restriktive foranstaltninger forlænges indtil den 13. april 2013.

               (3)

               Endvidere bør der i betragtning af den alvorlige menneskerettighedssituation i Iran, opføres flere personer på den liste over personer og enheder, der er omfattet af de restriktive foranstaltninger, som findes i bilaget til afgørelse 2011/235/FUSP.

               (4)

               Det bør i den forbindelse bemærkes, at de personer, som de restriktive foranstaltninger er rettet mod, jf. betragtning 4 i afgørelse 2011/235/FUSP, også kan omfatte medlemmer af Irans Revolutionære Garde (IRGC), Basij og Ansar-e-Hezbollah.

               (5)

               Endvidere er salg, levering, overførsel eller eksport af udstyr eller software, der fortrinsvis er beregnet på anvendelse ved overvågning eller aflytning af internettet og af telefonkommunikation på mobile og faste netværk foretaget af det iranske styre eller på dets vegne i Iran forbudt.

               (6)

               Desuden og i betragtning af dets mål bør forbuddet mod at sælge, levere eller overføre udstyr, der kan anvendes til intern undertrykkelse, indarbejdes i afgørelse 2011/235/FUSP. Samtidig bør afgørelse 2010/413/FUSP af 26. juli 2010 om restriktive foranstaltninger over for Iran (2) ændres således, at denne ikke længere indeholder et sådant forbud

               (7)

               Afgørelse 2011/235/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse 2011/235/FUSP ændres således:

               1)

               Følgende artikler indsættes:
               "Artikel 2a
               Salg, levering, overførsel eller eksport af udstyr eller software, der fortrinsvis er beregnet på anvendelse ved overvågning eller aflytning af internettet og af telefonkommunikation på mobile og faste netværk foretaget af det iranske styre eller på dets vegne i Iran og bistand med at installere, drive eller opdatere sådant udstyr eller software er forbudt.
               Unionen træffer de nødvendige foranstaltninger til at fastlægge, hvilke elementer der skal være omfattet af denne artikel.
               Artikel 2b
               1.   Salg, levering, overførsel eller eksport af udstyr, der kan anvendes til intern undertrykkelse, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, til Iran forbydes, uanset om det har oprindelse i medlemsstaterne eller ej.
               2.   Det er også forbudt:

                           a)

                           at yde teknisk bistand, udøve mæglervirksomhed eller levere andre tjenester i tilknytning til de produkter, der er omhandlet i stk. 1, og til levering, fremstilling, vedligeholdelse og anvendelse af sådanne produkter, direkte eller indirekte til fysiske eller juridiske personer, enheder eller organer i Iran eller til anvendelse i dette land

                           b)

                           at levere finansieringsmidler eller finansiel bistand i tilknytning til de produkter, der er omhandlet i stk. 1, herunder navnlig gavebistand, lån og eksportkreditforsikring, ved salg, levering, overførsel eller eksport af sådanne produkter eller ved ydelse af teknisk bistand, udøvelse af mæglervirksomhed og levering af andre tjenester i tilknytning hertil, direkte eller indirekte til alle fysiske eller juridiske personer, enheder eller organer i Iran eller til anvendelse i dette land.".

               2)

               Følgende artikel indsættes:
               "Artikel 4a
               Det er forbudt bevidst og forsætligt at deltage i aktiviteter, hvis formål eller virkning er at omgå det i artikel 2a og 2b nævnte forbud.".

               3)

               Artikel 6 affattes således:
               "Artikel 6
               1.   Denne afgørelse træder i kraft på dagen for vedtagelsen.
               2.   Denne afgørelse finder anvendelse indtil den 13. april 2013. Den kan til enhver tid tages op til fornyet vurdering. Den kan om nødvendigt forlænges eller ændres, hvis Rådet skønner, at målene ikke er nået."

         Artikel 2
   De personer, der er opført på listen i bilaget til denne afgørelse, tilføjes på listen i bilaget til afgørelse 2011/235/FUSP.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 23. marts 2012.

            På Rådets vegne

         C. ASHTON

            Formand

      (1)  EUT L 100 af 14.4.2011, s. 51.

      (2)  EUT L 195 af 27.7.2010, s. 39.

      BILAG

         Den i artikel 2 omhandlede liste over personer

                  Navn

                  Identificerende oplysninger

                  Begrundelse

                  Dato for opførelse

                  1.

                  ZARGHAMI Ezzatollah

                  Er som chef for Islamic Republic of Iran Broadcasting (IRIB) ansvarlig for alle programplanlægningsbeslutninger. I august 2009 og december 2011 viste IRIB tvungne tilståelser fra fanger og en serie af skueprocesesser. Dette er en klar krænkelse af de internationale bestemmelser om retten til en retfærdig rettergang.

                  23.3.2012

                  2.

                  TAGHIPOUR Reza

                  Fødested: Maragheh (Iran)
                  Fødselsdato: 1957

                  Minister for information og kommunikation. Er som minister for information en af de øverste ansvarlige for censur og kontrol med internetaktiviteter og alle andre former for kommunikation (navnlig mobiltelefoner). Forhørsledere benytter under forhør af politiske fanger disses personlige oplysninger, mails og meddelelser.
                  Ved flere lejligheder siden det seneste præsidentvalg og i forbindelse med gadedemonstrationer er mobiltelefonlinjer og afsendelse af sms'er blevet afbrudt, satellit-tv-kanaler er blevet blokeret, og internetforbindelsen er blevet afbrudt lokalt eller i det mindste gjort langsommere.

                  23.3.2012

                  3.

                  KAZEMI Toraj

                  Som oberst for teknologi- og kommunikationspolitiet har han for nylig varslet en kampagne til rekruttering af statslige hackere med henblik på at opnå større kontrol med oplysninger på internettet og genere "skadelige" websteder.

                  23.3.2012

                  4.

                  LARIJANI Sadeq

                  Fødested: Najaf (Irak)
                  Fødselsdato: 1960 eller august 1961

                  Chef for retsvæsenet. Chefen for retsvæsenet skal give sit samtykke til og underskrive hver qisas (gengældelse), hodoud (forbrydelse mod gud) og ta'zirat (forbrydelse mod staten). Disse omfatter dødsstraf, piskning og amputation. Han har i denne forbindelse overtrådt internationale standarder og personligt underskrevet talrige dødsdomme, herunder stening (16 personer er på nuværende tidspunkt idømt stening), henrettelser ved hængning, henrettelse af mindreårige og offentlige henrettelser, hvor fanger eksempelvis er blevet hængt fra broer foran tusindvis af forsamlede mennesker. Han har også tilladt idømmelse af fysisk afstraffelse, f.eks. amputationer og drypning af syre i øjnene på den dømte. Siden Sadeq Larijani tiltrådte sit embede, er der sket en markant stigning i antallet af vilkårlige anholdelser af politiske fanger, menneskerettighedsforkæmpere og minoriteter. Antallet af henrettelser er også steget betydeligt siden 2009. Sadeq Larijani bærer også ansvaret for den systemiske mangel på respekt for retten til en retfærdig rettergang i de iranske retsprocedurer.

                  23.3.2012

                  5.

                  MIRHEJAZI Ali

                  Vicechef for den øverste åndelige leders kontor og sikkerhedschef. En del af den øverste åndelige leders inderkreds med ansvar for de foranstaltninger til undertrykkelser af protester, som er blevet gennemført siden 2009.

                  23.3.2012

                  6.

                  SAEEDI Ali

                  Repræsentant for den øverste åndelige leder i IRGC siden 1995 efter at have haft hele sin karriere i militæret, nærmere bestemt inden for IRGC's efterretningstjeneste. Han er i kraft af denne officielle rolle det afgørende forbindelsesled mellem ordrerne fra den øverste åndelige leders kontor og IRGC's undertrykkelsesapparat.

                  23.3.2012

                  7.

                  RAMIN Mohammad-Ali

                  Fødested: Dezful (Iran)
                  Fødselsdato: 1954

                  Som viceminister med ansvar for pressen og dermed øverste ansvarlige for censur indtil december 2010 har han været direkte ansvarlig for lukningen af adskillige reformvenlige medier (Etemad, Etemad-e Melli, Shargh osv.), for lukningen af pressens uafhængige fagforening og for chikane eller anholdelse af journalister.

                  23.3.2012

                  8.

                  MORTAZAVI Seyyed Solat

                  Fødested: Meibod (Iran)
                  Fødselsdato: 1967

                  Viceindenrigsminister for politiske anliggender. Ansvarlig for at lede undertrykkelsen af personer, som kræver deres legitime rettigheder, herunder ytringsfrihed.

                  23.3.2012

                  9.

                  REZVANI Gholomani

                  Viceguvernør i Rasht. Ansvarlig for grove krænkelser af retten til en retfærdig rettergang.

                  23.3.2012

                  10.

                  SHARIFI Malek Ajdar

                  Chef for retsvæsenet i Østaserbajdsjan. Ansvarlig for grove krænkelser af retten til en retfærdig rettergang.

                  23.3.2012

                  11.

                  ELAHI Mousa Khalil

                  Anklager i Tabriz. Ansvarlig for at lede grove krænkelser af menneskerettighederne, nemlig retten til en retfærdig rettergang.

                  23.3.2012

                  12.

                  FARHRADI Ali

                  Anklager i Karaj. Ansvarlig for grove krænkelser af menneskerettighederne ved at kræve en mindreårig dødsdømt.

                  23.3.2012

                  13.

                  REZVANMANESH Ali

                  Anklager. Ansvarlig for grove krænkelser af menneskerettighederne ved at kræve en mindreårig dødsdømt.

                  23.3.2012

                  14.

                  RAMEZANI Gholamhosein

                  Øverstbefalende i IRGC's efterretningstjeneste. Ansvarlig for grove krænkelser af menneskerettighederne over for personer, som kræver deres legitime rettigheder, herunder ytringsfrihed. Chef for en afdeling, der er ansvarlig for anholdelse og tortur af bloggere og journalister.

                  23.3.2012

                  15.

                  SADEGHI Mohamed

                  Oberst og stedfortræder i IRGC's teknik- og it-efterretningstjeneste. Ansvarlig for anholdelse og tortur af bloggere og journalister.

                  23.3.2012

                  16.

                  JAFARI Reza

                  Chef for den særlige anklagemyndighed inden for it-kriminalitet. Ansvarlig for anholdelser, fængsling og retsforfølgning af bloggere og journalister.

                  23.3.2012

                  17.

                  RESHTE-AHMADI Bahram

                  Teherans viceanklager. Driver anklagemyndighedens center i Evin. Ansvarlig for, at menneskerettighedsforkæmpere og andre politiske fanger nægtes deres rettigheder, herunder besøg og andre af fangernes rettigheder.

                  23.3.2012


Vigtig juridisk meddelelse

|

52007BP0111(01)

1. Europa-Parlamentets afgørelse af 24. april 2007 om decharge for gennemførelsen af Den Europæiske Unions almindelige budget for regnskabsåret 2005, Sektion VIII B - Den Europæiske Tilsynsførende for Databeskyttelse (C6-0472/2006 - 2006/2170(DEC))

EU-Tidende nr. 074 E af 20/03/2008 s. 0172 - 0172

		1.Europa-Parlamentets afgørelse af 24. april 2007 om decharge for gennemførelsen af Den Europæiske Unions almindelige budget for regnskabsåret 2005, Sektion VIII B — Den Europæiske Tilsynsførende for Databeskyttelse (C6-0472/2006 — 2006/2170(DEC))Europa-Parlamentet,- der henviser til Den Europæiske Unions almindelige budget for regnskabsåret 2005 [1],- der henviser til De Europæiske Fællesskabers endelige årsregnskab for regnskabsåret 2005 — Bind I (C6-0472/2006) [2],- der henviser til Revisionsrettens årsberetning om gennemførelsen af budgettet for regnskabsåret 2005 og dens særberetninger med de kontrollerede institutioners svar [3],- der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 [4],- der henviser til EF-traktatens artikel 272, stk. 10, og artikel 274, 275 og 276,- der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [5], særlig artikel 50, 86, 145, 146 og 147,- der henviser til forretningsordenens artikel 71 og bilag V,- der henviser til betænkning fra Budgetkontroludvalget (A6-0111/2007),1. meddeler Den Europæiske Tilsynsførende for Databeskyttelse decharge for gennemførelsen af budgettet for regnskabsåret 2005;2. fremsætter sine bemærkninger i nedenstående beslutning;3. pålægger sin formand at sende denne afgørelse og beslutningen, der udgør en integrerende del heraf, til Rådet, Kommissionen, Domstolen, Revisionsretten, Det Europæiske Økonomiske og Sociale Udvalg, Regionsudvalget, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).[1] EUT L 60 af 8.3.2005.[2] EUT C 264 af 31.10.2006, s. 1.[3] EUT C 263 af 31.10.2006, s. 1.[4] EUT C 263 af 31.10.2006, s. 10.[5] EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).--------------------------------------------------